****

ประกาศองค์การบริหารส่วนตำบลโจดหนองแก

เรื่อง รับสมัครคัดเลือกเพื่อรับโอนพนักงานส่วนตำบล พนักงานส่วนท้องถิ่นอื่นหรือข้าราชการประเภทอื่น มาบรรจุและแต่งตั้งให้ดำรงตำแหน่งสายงานบริหารที่ว่าง

-----------------------------------------------

 ด้วยองค์การบริหารส่วนตำบลโจดหนองแก อำเภอพล จังหวัดขอนแก่น จะดำเนินการคัดเลือกเพื่อรับโอนพนักงานส่วนตำบล พนักงานส่วนท้องถิ่นอื่น หรือข้าราชการประเภทอื่น มาบรรจุและแต่งตั้งให้ดำรงตำแหน่งสายงานบริหารที่ว่างขององค์การบริหารส่วนตำบล จะดำเนินการคัดเลือกพนักงานส่วนตำบลเพื่อรับโอนพนักงานองค์การบริหารส่วนตำบล พนักงานส่วนท้องถิ่นอื่น หรือข้าราชการประเภทอื่น มาบรรจุและแต่งตั้งให้ดำรงตำแหน่งสายงานบริหารที่ว่างขององค์การบริหารส่วนตำบลโจดหนองแกอำเภอพล จังหวัดขอนแก่น

อาศัยอำนาจตามความในข้อ ๕๔ - ๑๕๓ แห่งประกาศ ก.อบต.จังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล และฉบับที่แก้ไขเพิ่มเติมถึงปัจจุบัน จึงประกาศรับสมัครคัดเลือก ดังนี้

1. **ตำแหน่งที่รับสมัครคัดเลือก**

๑.๑ ตำแหน่ง หัวหน้าส่วนการศึกษาศาสนาและวัฒนธรรม ระดับ ๖ (นักบริหารงานการศึกษา ๖) จำนวน ๑ อัตรา

**๒. หน้าที่ความรับผิดชอบของตำแหน่ง ลักษณะงานที่ปฏิบัติ และความรู้ความสามารถที่ต้องการ**

หน้าที่ความรับผิดชอบ ลักษณะงานที่ปฏิบัติ และความรู้ความสามารถที่ต้องการ **เป็นไปตามเอกสารหมายเลข ๑ ท้ายประกาศ**

**๓. คุณสมบัติของผู้สมัคร**

 ๑. ดำรงตำแหน่งพนักงานส่วนตำบลหรือเทียบเท่าไม่ต่ำกว่าระดับ ๖ และ

 ๒. เคยปฏิบัติงานที่เกี่ยวข้องกับงานด้านการศึกษา หรืองานอื่นที่เกี่ยวข้องมาแล้วไม่น้อยกว่า๑ ปี

 ๓. มีคุณวุฒิตรงตามคุณสมบัติเฉพาะสำหรับตำแหน่ง ตามมาตรฐานกำหนดตำแหน่งที่ ก.อบต.กำหนด

 **๔. การรับสมัครคัดเลือกและสถานที่รับสมัคร**  ๔.๑ การสมัครคัดเลือก ผู้ที่จะสมัครคัดเลือก จะต้องยื่นใบสมัครและเอกสารต่าง ๆ ตามที่คณะกรรมการคัดเลือกฯ กำหนดด้วยตนเอง **ตั้งแต่วันที่ ๑๔ สิงหาคม ๒๕๕๘ ถึงวันที่ ๒ กันยายน ๒๕๕๘** ระหว่างเวลา ๐๘.๓๐ – ๑๖.๓๐ น. (เว้นวันหยุดราชการ) ณ สำนักปลัดองค์การบริหารส่วนตำบลโจดหนองแก อำเภอพล จังหวัดขอนแก่น และสอบถามรายละเอียดได้ที่โทรศัพท์หมายเลข ๐-๔๓๒๑-๐๗๕๘

-๒-

ในวันและเวลาราชการและทางเว็บไซต์ www.jotnongkae.go.th โดยผู้สมัครจะต้องมีคุณสมบัติครบถ้วนนับถึงวันสุดท้ายของการรับสมัครตามประกาศนี้

๔.๒ ผู้สมัครคัดเลือก มีสิทธิสมัครคัดเลือกได้เพียงตำแหน่งเดียว หากภายหลังปรากฏว่าผู้สมัครคัดเลือกยื่นใบสมัครคัดเลือกไว้หลายตำแหน่ง จะพิจารณาให้มีสิทธิเข้ารับการคัดเลือกได้ในตำแหน่งที่ได้สมัครไว้ก่อนแล้วเพียงตำแหน่งเดียวเท่านั้น

 **๕. เอกสารและหลักฐานที่จะต้องยื่นพร้อมใบสมัคร**

 ผู้ประสงค์จะสมัครคัดเลือก ให้ยื่นใบสมัครด้วยตนเองต่อเจ้าหน้าที่รับสมัครคัดเลือก พร้อมด้วยหลักฐานเอกสารที่ครบถ้วนถูกต้องซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับในวันสมัคร ดังต่อไปนี้

๕.๑ ใบสมัคร พร้อมรูปถ่ายชุดข้าราชการหน้าตรงไม่สวมหมวก และไม่ใส่แว่นตาดำ ขนาด ๑ นิ้ว จำนวน ๒ รูป ถ่ายครั้งเดียวกันไม่เกิน ๖ เดือน และใบรับรองแพทย์ ซึ่งออกไว้ไม่เกิน ๑ เดือน **ตามเอกสารหมายเลข ๓ ท้ายประกาศนี้**

๕.๒ สำเนาบัตรประวัติข้าราชการของผู้สมัครฯ พร้อมรับรองสำเนาทุกหน้า จำนวน ๑ ชุด

๕.๓ สำเนาบัตรประจำตัวเจ้าหน้าที่ของรัฐ จำนวน ๑ ฉบับ พร้อมรับรองสำเนาทุกฉบับ (ถ่ายด้านหน้าและด้านหลังของบัตรในใบเดียวกัน)

๕.๔ สำเนาปริญญาบัตรและสำเนาระเบียนแสดงผลการเรียน (Transcript of Record) ที่ตรงตามคุณสมบัติเฉพาะสำหรับตำแหน่งตามมาตรฐานกำหนดตำแหน่งที่ ก.อบต. หรือ ก.ท. (เดิม) กำหนด อย่างละ ๑ ชุด สำหรับผู้ที่สำเร็จการศึกษาระดับปริญญาตรีหลักสูตรต่อเนื่อง ๒ ปี ให้ใช้สำเนาระเบียนแสดงผลการเรียนระดับปริญญาตรี ควบคู่กับสำเนาระเบียนแสดงผลการเรียนระดับ ปวท. ปวส. หรืออนุปริญญาด้วย สำหรับหลักฐานการศึกษาดังกล่าวเป็นภาษาต่างประเทศ ให้แนบฉบับที่แปลเป็นภาษาไทยมาด้วย

๕.๕ หนังสือรับรองจากหัวหน้าส่วนราชการต้นสังกัด (ผู้มีอำนาจสั่งบรรจุแต่งตั้งและให้พ้นจากตำแหน่ง) อนุญาตให้สมัครคัดเลือกเพื่อโอนมาบรรจุและแต่งตั้งให้ดำรงตำแหน่งสายงานบริหารที่ว่างขององค์การบริหารส่วนตำบล **ตามเอกสารหมายเลข ๔ ท้ายประกาศ**

๕.๖ แบบสรุปคะแนนประวัติการรับราชการ (คุณสมบัติ) **ตามเอกสารหมายเลข ๕ ท้ายประกาศ**

๕.๗ ข้อเสนอเกี่ยวกับวิสัยทัศน์ ความยาว ๕-๑๐ หน้ากระดาษ A๔ และแบบแสดงผลงานด้านสมรรถนะหลักทางการบริหาร (ผลงานที่ประสบความสำเร็จในอดีต)ความยาว ๕-๑๐ หน้ากระดาษ A๔ซึ่งจะต้องดำเนินการจัดทำและรับรองในช่วงเวลาการรับสมัคร โดยใช้ตัวอักษร TH SarabunPSK ขนาด ๑๖ **ตามเอกสารหมายเลข ๖ ท้ายประกาศ** จำนวน ๘ ชุด

 สำหรับการรับสมัครคัดเลือกในครั้งนี้ ให้ผู้สมัครคัดเลือกตรวจสอบและรับรองตนเองว่าเป็นผู้มีคุณสมบัติเฉพาะสำหรับตำแหน่งตรงตามประกาศรับสมัครคัดเลือก หากภายหลังปรากฏว่าผู้สมัครรายใด มีคุณสมบัติไม่ครบถ้วนตามประกาศของ ก.อบต. มติ ก.ท. หรือ ก.อบต.จ.ขอนแก่น คณะกรรมการคัดเลือกจะถือว่าเป็นผู้ขาดคุณสมบัติในการสมัครเข้ารับการคัดเลือกและไม่มีสิทธิได้รับการแต่งตั้งให้ดำรงตำแหน่งใด ๆ

**-๓-**

 **๖. ค่าธรรมเนียมในการสมัครคัดเลือก** ผู้สมัครคัดเลือกจะต้องเสียค่าธรรมเนียมในการสมัครคัดเลือก คนละ ๔๐๐ บาท

 **๗. การประกาศรายชื่อผู้มีสิทธิเข้ารับการคัดเลือก** ๗.๑ คณะกรรมการคัดเลือกฯ จะประกาศรายชื่อผู้มีสิทธิเข้ารับการคัดเลือก และหมายเลขประจำตัวผู้สมัครเข้ารับการคัดเลือก คะแนนประวัติการรับราชการ(คุณสมบัติ) วัน เวลา และสถานที่ดำเนินการคัดเลือก ณ สำนักปลัดองค์การบริหารส่วนตำบลโจดหนองแก อำเภอพล จังหวัดขอนแก่น **ในวันที่ ๔ กันยายน ๒๕๕๘**

 ๗.๒ กรณีผู้สมัครคัดเลือกไม่มีชื่อเป็นผู้มีคุณสมบัติครบถ้วน หรือเห็นว่าคะแนนประวัติการรับราชการ(คุณสมบัติ)ของตนเองไม่ถูกต้อง ผู้สมัครคัดเลือกผู้นั้นมีสิทธิที่จะยืนยันว่าเป็นผู้มีคุณสมบัติครบถ้วนในการสมัครเข้ารับการคัดเลือก หรือทักท้วงขอให้แก้ไขคะแนนประวัติการรับราชการ (คุณสมบัติ) ของตนเอง โดยทำหนังสือถึงนายกองค์การบริหารส่วนตำบลโจดหนองแก พร้อมเอกสารหลักฐานที่จะยืนยันว่า เป็นผู้มีคุณสมบัติครบถ้วน หรือที่จะทักท้วงคะแนนประวัติการรับราชการ (คุณสมบัติ) โดยยื่นหนังสือและเอกสารดังกล่าว **ได้ที่สำนักปลัด อบต. ในวันที่ ๘ กันยายน ๒๕๕๘** ในเวลาราชการหากพ้นกำหนดเวลาดังกล่าว ถือว่าผู้สมัครคัดเลือกไม่ประสงค์จะให้เพิ่มรายชื่อหรือคะแนนประวัติการรับราชการ (คุณสมบัติ) แต่ประการใด

 ทั้งนี้ หากคณะกรรมการคัดเลือกฯ ตรวจพบในภายหลังว่าผู้สมัครคัดเลือกผู้ใดมีคุณสมบัติไม่ตรงตามที่กำหนด หรือเป็นผู้ขาดคุณสมบัติ คณะกรรมการคัดเลือกฯ จะไม่ให้ผู้นั้นเข้ารับการคัดเลือกหรือพิจารณาไม่ให้ผ่านการคัดเลือก หรือถอนรายชื่อผู้นั้นออกจากบัญชีรายชื่อผู้ได้รับการคัดเลือก

**๘. หลักเกณฑ์และวิธีการคัดเลือกเพื่อประเมินความเหมาะสมกับตำแหน่ง** เกณฑ์ในการคัดเลือกจะพิจารณาว่า ผู้เข้ารับการคัดเลือกแต่ละคน มีความรู้ความสามารถ ทักษะ ประสบการณ์และผลงานในอดีต วิสัยทัศน์การปฏิบัติงานในตำแหน่งที่จะเข้ารับการคัดเลือก ประวัติการรับราชการตลอดจนมีพฤติกรรมหรือคุณลักษณะต่าง ๆ อย่างไร โดยให้ผู้เข้ารับการคัดเลือกจัดทำและนำเสนอวิสัยทัศน์ในการเข้าดำรงตำแหน่งที่เข้ารับการคัดเลือก และนำเสนอผลงานในอดีตที่ประสบความสำเร็จอันเกิดจากการบริหารงานของผู้เข้ารับการคัดเลือกมาแล้ว ซึ่งกำหนดเกณฑ์การให้คะแนน ดังนี้

  **ก. สมรรถนะหลักทางการบริหาร การปฏิบัติงานในหน้าที่ ความประพฤติและคุณลักษณะอื่น ๆ จำนวน ๑๐๐ คะแนน โดยพิจารณาจาก**

๑) วิสัยทัศน์ในการปฏิบัติงานในตำแหน่งที่ขอรับการคัดเลือก จำนวน ๒๐ คะแนน แยกเป็น

๑.๑) การจัดทำเอกสารวิสัยทัศน์ จำนวน ๑๐ คะแนน

๑.๒) การแสดงวิสัยทัศน์ต่อหน้ากรรมการคัดเลือก จำนวน ๑๐ คะแนน

 ๒) ผลงานที่ประสบความสำเร็จในอดีต จำนวน ๑๐ คะแนน แยกเป็น

 ๒.๑) การจัดทำเอกสารผลงาน จำนวน ๕ คะแนน

 ๒.๒) การนำเสนอผลงานต่อหน้ากรรมการคัดเลือก จำนวน ๕ คะแนน

๓) การประเมินความเหมาะสมกับตำแหน่ง โดยอาจใช้วิธีสัมภาษณ์ หรืออาจใช้วิธีอื่นเพิ่มเติม ในเรื่องเกี่ยวกับ

๓.๑) ความรอบรู้งานในหน้าที่ จำนวน ๒๐ คะแนน

๓.๒) ความรอบรู้ในการบริหาร จำนวน ๑๐ คะแนน

๓.๓) การบริหารอย่างมืออาชีพ จำนวน ๑๐ คะแนน

-๔-

๓.๔) การบริหารงานบุคคล จำนวน ๑๐ คะแนน

๓.๕) การบริหารแบบมุ่งผลสัมฤทธิ์ จำนวน ๑๐ คะแนน

๓.๖) ความประพฤติและค่านิยมสร้างสรรค์และคุณลักษณะอื่นๆ จำนวน ๑๐ คะแนน

**ข. ประวัติการรับราชการ คะแนนเต็ม ๑๐๐ คะแนน โดยพิจารณาจาก**

 ๑) เงินเดือน จำนวน ๒๐ คะแนน

 ๒) วุฒิการศึกษา จำนวน ๒๐ คะแนน

 ๓) ระยะเวลาการดำรงตำแหน่งในตำแหน่งสายงานและระดับปัจจุบัน จำนวน ๒๐ คะแนน

 ๔) อายุราชการ จำนวน ๒๐ คะแนน

 ๕) ความผิดย้อนหลัง (วินัย) ๕ ปี จำนวน ๑๐ คะแนน

 ๖) ความดีความชอบย้อนหลัง ๕ ปี จำนวน ๑๐ คะแนน

**รายละเอียดตามเอกสารหมายเลข ๗ ท้ายประกาศ**

 **๙. การประกาศวัน เวลา สถานที่คัดเลือก และระเบียบเกี่ยวกับการคัดเลือก** คณะกรรมการคัดเลือกฯ จะดำเนินการคัดเลือกเพื่อประเมินความเหมาะสมกับตำแหน่ง **ในวันที่ ๑๒ กันยายน ๒๕๕๘** ณ สถานที่ที่คณะกรรมการคัดเลือกกำหนด โดยจะประกาศให้ทราบก่อนวันคัดเลือกไม่น้อยกว่า ๕ วันทำการ

 **๑๐. หลักเกณฑ์การตัดสิน**

 การตัดสินว่าผู้ใดเป็นผู้ได้รับการคัดเลือก ให้ถือเกณฑ์ว่าต้องเป็นผู้ได้คะแนนสมรรถนะหลักทางการบริหารไม่น้อยกว่าร้อยละ ๖๐ และคะแนนประวัติการรับราชการ(คุณสมบัติ) ไม่น้อยกว่าร้อยละ ๖๐

 **๑๑. การขึ้นบัญชีและการยกเลิกบัญชีผู้ผ่านการคัดเลือก**

 ๑๑.๑การขึ้นบัญชีผู้ได้รับการคัดเลือก คณะกรรมการคัดเลือกฯ จะดำเนินการคัดเลือกตามที่กำหนด แล้วรวมคะแนนการประเมินความเหมาะสมกับตำแหน่ง สัมภาษณ์ วิสัยทัศน์ ผลงานด้านสมรรถนะหลักทางการบริหาร และคะแนนประวัติการรับราชการ(คุณสมบัติ) แล้วจัดเรียงลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด และพิจารณาผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ในลำดับถัดไป และหากคะแนนของแต่ละบุคคลปรากฏว่าคะแนนรวมเท่ากัน ให้จัดลำดับผู้ที่คะแนนเท่ากัน ดังนี้

(ก) ถ้าคะแนนรวมเท่ากัน ให้พิจารณาจากคะแนนสัมภาษณ์ก่อน

(ข) ถ้าคะแนนสัมภาษณ์เท่ากัน ให้พิจารณาจากผู้ใดได้รับแต่งตั้งให้ดำรงตำแหน่งในตำแหน่งระดับปัจจุบันก่อน

(ค) ถ้าได้รับแต่งตั้งให้ดำรงตำแหน่งในตำแหน่งและระดับพร้อมกัน ให้พิจารณาจากเงินเดือนมากกว่า

(ง) ถ้าเงินเดือนเท่ากัน ให้พิจารณาจากอายุราชการ

(จ) ถ้าอายุราชการเท่ากัน ให้พิจารณาจากเครื่องราชอิสริยาภรณ์ชั้นสูงกว่า

 (ฉ) ถ้าได้รับเครื่องราชอิสริยาภรณ์ชั้นเดียวกัน ให้พิจารณาผู้ใดได้รับก่อน

**- ๕ -**

(ช) ถ้าได้รับเครื่องราชอิสริยาภรณ์ในชั้นเดียวกันพร้อมกัน ให้พิจารณาผู้ใดมีอายุมากกว่า

๑๑.๒ คณะกรรมการคัดเลือกฯ จะรายงานผลการคัดเลือกต่อนายกองค์การบริหารส่วนตำบลโจดหนองแก โดยจัดทำบัญชีรายชื่อผู้ที่ผ่านการคัดเลือกเรียงลำดับตามผลคะแนนรวม โดยจะระบุคะแนนที่ได้ไว้ในประกาศด้วย เพื่อประกาศผลการคัดเลือก

๑๑.๓ บัญชีผู้ผ่านการคัดเลือกให้ใช้ได้ไม่เกิน ๖๐ วัน นับแต่ประกาศผลการคัดเลือก **โดยองค์การบริหารส่วนตำบลอื่นจะขอใช้บัญชีคัดเลือกนี้ไม่ได้**

๑๑.๔ ผู้ที่ได้ขึ้นบัญชีเป็นผู้ได้รับการคัดเลือก ถ้ามีกรณีใดกรณีหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ได้รับการคัดเลือก คือ

 (ก) ผู้นั้นได้รับการแต่งตั้งในตำแหน่งที่คัดเลือกได้ไปแล้ว

(ข) ผู้นั้นได้ขอสละสิทธิรับการแต่งตั้งในตำแหน่งที่คัดเลือกได้

 (ค) ผู้นั้นได้ออกจากราชการไม่ว่ากรณีใด ๆ ก็ตาม ก่อนการแต่งตั้ง

 (ง) ผู้นั้นมีคุณสมบัติไม่ตรงตามที่กำหนด หรือเป็นผู้ขาดคุณสมบัติ

 (จ) เมื่อ ก.อบต.จ.ขอนแก่น มีมติในเรื่องดังกล่าวเป็นอย่างอื่น

 **๑๒. การแต่งตั้ง**

ผู้ผ่านการคัดเลือกในตำแหน่งใด จะได้รับการบรรจุและแต่งตั้ง ก็ต่อเมื่อในรอบปีที่แล้วจนถึงวันแต่งตั้งต้องไม่เคยถูกลงโทษทางวินัยที่หนักกว่าโทษภาคทัณฑ์ หรืออยู่ระหว่างถูกตั้งกรรมการสอบสวน และได้รับความเห็นชอบแต่งตั้งให้ดำรงตำแหน่งที่ได้รับการคัดเลือกจากคณะกรรมการพนักงานส่วนตำบลจังหวัดขอนแก่นแล้ว องค์การบริหารส่วนตำบลจะดำเนินการแต่งตั้งผู้ที่ได้รับการคัดเลือกให้ดำรงตำแหน่งที่คัดเลือกตามลำดับ และแจ้งนายกองค์กรปกครองส่วนท้องถิ่น หรือหัวหน้าส่วนราชการต้นสังกัดที่มีผู้ผ่านการคัดเลือกได้ออกคำสั่งให้พ้นจากตำแหน่งต่อไป

 จึงประกาศให้ทราบโดยทั่วกัน

 ประกาศ ณ วันที่ ๓ เดือน สิงหาคม พ.ศ. ๒๕๕๘



 ร้อยตำรวจตรี

 ( วัฒนชัย ประไกรวัน )

 นายกองค์การบริหารส่วนตำบลโจดหนองแก